CELEX: 31970R1946
Language: hr
Date: 1970-09-29 00:00:00
Title: Uredba Komisije (EEZ) br. 1946/70 od 29. rujna 1970. o izmjeni razdoblja važenja Uredbe (EEZ) br. 1767/68 o sustavu najnižih cijena za izvoz podanaka, lukovica i gomolja cvijeća u treće zemlje

03/Sv. 026
            
            
               HR
            
            
               Službeni list Europske unije
            
            
               4
            
         31970R1946
   
               L 215/15
            
            
               SLUŽBENI LIST EUROPSKE UNIJE
            
            
               29.09.1970.
            
         
      UREDBA KOMISIJE (EEZ) br. 1946/70
   od 29. rujna 1970.
   o izmjeni razdoblja važenja Uredbe (EEZ) br. 1767/68 o sustavu najnižih cijena za izvoz podanaka, lukovica i gomolja cvijeća u treće zemlje
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 234/68 (1) od 27. veljače 1968. o uspostavljanju zajedničke organizacije tržišta za živo drveće i druge biljke, lukovice, korijenje i slično, rezano cvijeće i ukrasno lišće, a posebno njezin članak 7. stavak 2.,
   budući da Uredba Komisije (EEZ) br. 1767/68 (2) od 6. studenoga 1968. o sustavu najnižih cijena za izvoz gomolja, lukovica i podanaka cvijeća u treće zemlje važi do 31. svibnja 1971.;
   budući da je iskustvo pokazalo da je sustav najnižih izvoznih cijena uspostavljen gore navedenom Uredbom učinkovit; budući da zbog toga razdoblje važenja te Uredbe ne treba više ograničavati;
   budući da su mjere predviđene ovom Uredbom u skladu s mišljenjem Upravljačkog odbora za živo bilje,
   DONIJELA JE OVU UREDBU:
   Članak 1.
   U članku 4. Uredbe (EEZ) br. 1767/68 briše se druga rečenica.
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. rujna 1970.
      
         
            Za Komisiju
         
         
            Predsjednik
         
         Franco M. MALFATTI
         
      
   
   
      (1)  SL L 55, 2.3.1968., str. 1.
   
      (2)  SL L 271, 7.11.1968., str. 7.